Dalgħodu Adrian Delia tkellem dwar min jaħseb li jista' jgħamel li jrid u jaħseb li hu fuq mil-liġi, kif ukoll dwar min irid jgħamel il-flus minn fuq il-poplu Malti. Dan qalu l-Partit Laburista fi stqarrija li għamel fejn żied jgħid li fl-ewwel kollegament tas-sena ma setax jiddeskrivi aħjar lilu nnifsu, li jaħseb li hu fuq mil-liġi għax ma ħallasx it-taxxa biex għal snin twal għamel il-flus minn fuq il-poplu Malti u Għawdxi. "Ikun aħjar għal Adrian Delia li jirrealizza llum qabel għada li hu l-iktar wieħed li jaqbillu li ma jibqax maħkum mill-fazzjoni negattiva tal-Partit Nazzjonalista", temm jgħid il-Partit Laburista.